《和陶挽歌词三首》
宋代·吴芾

嗟我在生日，一饮数十觞。
有时无酒饮，亦复泼醅尝。
今日虽有酒，罗列在我傍。
对之徒自叹，与世隔风光。
所幸埋骨地，不离云外乡。
魂魄时一游，此乐犹未央。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。